แอนดี คอฟแมน

**แอนดรูว์ เจฟฟรีย์ คอฟแมน** (Andrew Geoffrey Kaufman; /ˈkaʊfmən/ คอฟ-แมน; 17 มกราคม ค.ศ. 1949 – 16 พฤษภาคม ค.ศ. 1984) เป็นนักแสดงสายเอนเตอร์เทนเมนต์และศิลปินการแสดง (performance artist) ชาวอเมริกัน เขามักถูกเรียกว่า “แอนตี้คอมเมเดียน” เขาไม่ชอบการเล่าเรื่องตลกหรือทำคอเมดีตามแบบดั้งเดิม โดยเคยให้สัมภาษณ์ว่า “ผมไม่ใช่นักตลก ผมไม่เคยเล่าเรื่องตลกเลย คำสัญญาของนักตลกคือเขาจะขึ้นไปทำให้คุณหัวเราะไปกับเขา ส่วนคำสัญญาเดียวของผมคือผมจะพยายามเอนเตอร์เทนคุณให้ดีที่สุดเท่าที่ผมทำได้”

หลังจากทำงานตามคลับตลกเล็ก ๆ ในช่วงต้นทศวรรษ 1970 คอฟแมนก็เริ่มเป็นที่รู้จักมากขึ้นในปี 1975 เมื่อเขาได้รับเชิญให้แสดงบางส่วนของการแสดงในรายการ Saturday Night Live ฤดูกาลแรก ตัวละคร “Foreign Man” ของเขากลายเป็นพื้นฐานของบท “แลตกา กราวาส” (Latka Gravas) ในซิตคอม Taxi ที่ออกอากาศตั้งแต่ปี 1978 ถึง 1983

ในช่วงเวลานี้ เขายังคงทัวร์ตามคลับตลกและโรงละครด้วยการแสดงแนวศิลปะการแสดง/คอเมดีที่แปลกใหม่ บางครั้งปรากฏตัวเป็นตัวเขาเอง และบางครั้งเป็นตัวละครนักร้องเลานจ์จอมกวน “โทนี คลิฟตัน” (Tony Clifton) เขายังเป็นแขกรับเชิญบ่อยครั้งในรายการสเกตช์คอเมดีและทอล์กโชว์ตอนดึก โดยเฉพาะรายการ Late Night with David Letterman ในปี 1982 คอฟแมนได้นำบทบาทวายร้ายมวยปล้ำมาปรากฏในรายการของเลตเทอร์แมน ผ่านเหตุการณ์ปะทะแบบจัดฉากกับเจอร์รี “เดอะคิง” ลอว์เลอร์ แห่ง Continental Wrestling Association ซึ่งข้อเท็จจริงว่าเป็นการจัดฉากนั้น ไม่ถูกเปิดเผยต่อสาธารณะนานกว่าทศวรรษ

คอฟแมนเสียชีวิตด้วยโรคมะเร็งปอดเมื่อวันที่ 16 พฤษภาคม 1984 ขณะอายุเพียง 35 ปี เนื่องจากการเล่นแผลง ๆ และการสร้างสถานการณ์ลวงเป็นส่วนสำคัญของอาชีพเขา จึงมีข่าวลือเรื้อรังว่าคอฟแมนแกล้งตายเพื่อเป็นการเล่นตลกครั้งใหญ่ เขายังคงได้รับการยกย่องจากความหลากหลายของตัวละครที่เขาสร้างสรรค์ วิธีการทำคอเมดีที่สวนทางความคาดหวัง และความกล้าที่จะทำให้ผู้ชมรู้สึกสับสนหรือไม่พอใจเพื่อสร้างประสบการณ์ที่ไม่เหมือนใคร

ในปี 2023 คอฟแมนได้รับการเสนอชื่อเข้าสู่หอเกียรติยศ WWE Hall of Fame ในสาขาดาราเซเลบรับเชิญ

## ผลงานแสดง
### โทรทัศน์

### ภาพยนตร์

### สื่อนอกบ้าน

## ผลงานเพลง

## บรรณานุกรม
Three books of Kaufman's writings have been posthumously published:
*, a novel
*, the script for a one-man play Kaufman did in college
*, a collection of his adolescent writings

## อ้างอิง

## อ่านเพิ่มเติม
* Zehme, Bill (1999), *Lost in the Funhouse: The Life and Mind of Andy Kaufman*, Delacorte Press. 
* Zmuda, Bob; Hansen, Matthew Scott (1999), *[[Andy Kaufman Revealed!]]: Best Friend Tells All*, Back Bay Books. 
* Hecht, Julie (2001), *[[Was This Man a Genius?]] Talks with Andy Kaufman*, Vintage Books. 
* Keller, Florian (2005), *Andy Kaufman: Wrestling with the American Dream*, University Of Minnesota Press. 
* Zoglin, Richard (2008), *Comedy at the Edge: How Stand-up in the 1970s Changed America*, Bloomsbury USA. 
* Margulies, Lynne; Zmuda, Bob (2009), *Dear Andy Kaufman, I Hate Your Guts!*, Process. 
* Knoedelseder, William (2009), *I'm Dying Up Here: Heartbreak and High Times in Stand-Up Comedy's Golden Era*, PublicAffairs. 
* Margulies, Lynne; Zmuda, Bob (2014), *Andy Kaufman, The Truth Finally*, BenBella Books. 

## แหล่งข้อมูลอื่น

* 
* 
* *The New Yorker*, November 22, 1999, Issue. “Was This Man a Genius? A Year with Andy Kaufman, the Consummate Straight Man.” by Julie Hecht
* *The Village Voice*, November 9, 1999, Issue. “Waking Andy Kaufman.” by Bill Jensen
*Dave Hirshey, “Andy Kaufman: Beyond Laughter“; Rolling Stone, April 30, 1981.

หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพชาวยิว
หมวดหมู่:บุคคลจากลองไอแลนด์
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ